Rikunarita-ORG/Wikinium huggingface dataset:
# উন্মুক্ত প্রবেশাধিকার

উন্মুক্ত প্রবেশাধিকার লোগো। পাবলিক লাইব্রেরি অব সায়েন্স কর্তৃক নকশাকৃত।
ভিডিওর মাধ্যমে উন্মুক্ত প্রবেশাধিকার ব্যাখা।
**উন্মুক্ত প্রবেশাধিকার** (ইংরেজি: **open access** বা **OA**) সাধারণ অর্থে গবেষণার লক্ষ্যে অনলাইনমাধ্যমে নিয়ন্ত্রণবিহীন উন্মুক্ত প্রবেশের বিশেষ অধিকারকে বোঝায়। এটি এমন একটি প্রক্রিয়া যার মাধ্যমে গবেষণার ফলাফলগুলি বিনামূল্যে বা অন্যান্য প্রবেশাধিকার ব্যতীত অনলাইনে বিতরণ করা হয়। কঠোরভাবে সংজ্ঞায়িত (২০০১ সালের সংজ্ঞা অনুসারে) উন্মুক্ত প্রবেশাধিকার বা বিনামূল্যে প্রবেশাধিকারের সঙ্গে কপিরাইটের জন্য মুক্ত লাইসেন্স প্রয়োগ করে অনুলিপি বা পুনঃব্যবহারে বাধা হ্রাস বা সরিয়ে দেওয়া হয়। উন্মুক্ত প্রবেশাধিকার দুই প্রকারের হয়ে থাকে। গ্র্যাটিস নামে উন্মুক্ত প্রবেশাধিকার বিনামূল্যে অনলাইনে যেকোনো নিবন্ধের ব্যবহার আর লিবর‌্যে বলতে বোঝায় বিনেমূল্যে অনলাইনে তথ্য প্রবেশ ও ব্যবহারের বিশেষ অধিকার।

উন্মুক্ত প্রবেশাধিকার আন্দোলনের প্রধান কেন্দ্রবিন্দু "সমকক্ষ পর্যালোচনা গবেষণা সাহিত্য"। ঐতিহাসিকভাবে, এটি মূলত মুদ্রণ-ভিত্তিক শিক্ষায়তনিক জার্নালগুলিতে কেন্দ্র করে এসেছে। মতো প্রবেশাধিকার উপশুল্কের মাধ্যমে প্রকাশনা ব্যয়কে কভার করে। প্রচলিত (অনুনন্মুক্ত প্রবেশাধিকার) জার্নালগুলি সাবস্ক্রিপশন, সাইট লাইসেন্স বা প্রতি-দর্শন-প্রদেয় চার্জের মতো প্রবেশাধিকার উপশুল্কের মাধ্যমে প্রকাশনা ব্যয় বহন করে। উন্মুক্ত প্রবেশাধিকার সমকক্ষ পর্যালোচিত এবং অসমকক্ষ পর্যালোচিত শিক্ষায়তনিক জার্নাল নিবন্ধ সহ যেকোনো ধরনের প্রকাশিত গবেষণা নিবন্ধ, প্রবন্ধ, রচনা, কনফারেন্স পেপার, থিসিস, বইয়ের অংশবিশেষ, বিভিন্ন চিত্রসহ জ্ঞান-বিজ্ঞানে ব্যবহৃত তথ্যসমূহের বিশেষ অধিকার বোঝায়।

ক্রিয়েটিভ কমন্স লাইসেন্সের অধিনে এই সকল প্রবেশ অধিকারের মাত্রা ও প্রকৃতি নিধারিত হয়ে থাকে। বিজ্ঞান ও মানবিক গবেষণা-জ্ঞান চর্চায় উন্মুক্ত প্রবেশাধিকারের বার্লিন ঘোষণা অনুসারে লিবর‌্যে প্রকৃতির উন্মুক্ত প্রবেশাধিকারকে সঙ্গায়িত করা হয়।
দুইভাবে লেখকরা তাদের নিবন্ধ-প্রবন্ধে উন্মুক্ত প্রবেশ অধিকার প্রদান করতে পারেন। গ্রীন ওপেন অ্যাক্সেস বা সবুজ উন্মুক্ত প্রবেশাধিকার পদ্ধতিতে লেথক নিজেই তার রচনা ওপেন অ্যাক্সেস সংশ্লিস্ট ওয়েবে সংরক্ষণ করতে পারেন। এছাড়াও গোল্ড ওপেন অ্যাক্সেসের মাধ্যমে ওপেন অ্যাক্সেস জার্নালে লেখা প্রকাশ করা যায়।

১৯৯০ দশক ও ২০০০ দশকে ওয়ার্ল্ড ওয়াইড ওয়েবের উন্মুক্ত জন-প্রবেশ বৃদ্ধি পেলে উন্মুক্ত প্রবেশাধিকার আন্দোলন জনপ্রিয়তা পায়।

## তথ্যসূত্র

## বহিঃসংযোগ

* OAD: Open Access Directory, an "open-access, wiki-based, community-updated encyclopedia of OA factual lists" (started by Peter Suber and Robin Peek). ওসিএলসি 757073363. Published by Simmons School of Library and Information Science in US.
* OATP: Open Access Tracking Project, a crowd-sourced tagging project providing real-time alerts about new OA developments and organizing knowledge of the field (started by Peter Suber). ওসিএলসি 1040261573
* GOAP: UNESCO's Global Open Access Portal, providing "status of open access to scientific information around the world"
# ন্যান্সি রিগ্যান
সংক্ষিপ্ত ইউআরএল

| ন্যান্সি রিগ্যান |
| --- |
| আনুষ্ঠানিক প্রতিকৃতি, ১৯৮৩ |
|  |
| যুক্তরাষ্ট্রের ফার্স্ট লেডি |
| **পদকালীন** ২০ জানুয়ারি ১৯৮১ – ২০ জানুয়ারি ১৯৮৯ |
| রাষ্ট্রপতি | রোনাল্ড রেগান |
| পূর্বসূরী | রোজালিন কার্টার |
| উত্তরসূরী | বারবারা বুশ |
| ক্যালিফোর্নিয়ার ফার্স্ট লেডি |
| **পদকালীন** ২ জানুয়ারি ১৯৬৭ – ৬ জানুয়ারি ১৯৭৫ |
| গভর্নর | রোনাল্ড রেগান |
| পূর্বসূরী | বার্নিস ব্রাউন |
| উত্তরসূরী | গ্লোরিয়া ডিউকমেজিয়ান (১৯৮৩) |
|  |
| ব্যক্তিগত বিবরণ |
| জন্ম | অ্যান ফ্রান্সিস রবিন্স (১৯২১-০৭-০৬)৬ জুলাই ১৯২১ নিউ ইয়র্ক সিটি, যুক্তরাষ্ট্র |
| মৃত্যু | ৬ মার্চ ২০১৬(2016-03-06) (বয়স ৯৪) লস অ্যাঞ্জেলেস, ক্যালিফোর্নিয়া, যুক্তরাষ্ট্র |
| সমাধিস্থল | রোনাল্ড রেগান প্রেসিডেন্সিয়াল লাইব্রেরি ও জাদুঘর |
| রাজনৈতিক দল | রিপাবলিকান |
| দাম্পত্য সঙ্গী | রোনাল্ড রেগান (বি. ১৯৫২; মৃ. ২০০৪) |
| সন্তান | * প্যাটি
* রন
 |
| মাতা | ইডিথ লাকেট ডেভিস |
| শিক্ষা | স্মিথ কলেজ (বি.এ.) |
| স্বাক্ষর |  |
|

ন্যান্সি রেগানের কণ্ঠস্বর

ন্যান্সি রেগান যুক্তরাষ্ট্রের মাদকবিরোধী ফেডারেল নীতি নিয়ে বক্তব্য রাখছেন রেকর্ডকৃত: ২ অক্টোবর ১৯৮২
 |

**ন্যান্সি ডেভিস রিগ্যান** (ইংরেজি: Nancy Davis Reagan) (জন্মনাম: অ্যান ফ্রান্সেস রবিন্স) (৬ জুলাই, ১৯২১ – ৬ মার্চ, ২০১৬) মার্কিন যুক্তরাষ্ট্রের রাষ্ট্রপতি রোনাল্ড রেগনের সহধর্মণী। তিনি ১৯৮১ সাল থেকে ১৯৮৯ সাল পর্যন্ত মার্কিন যুক্তরাষ্ট্রের ফার্স্ট লেডি পদবী ধারণ করেছিলেন।

## তথ্যসূত্র
# ডেনিস হপার
সংক্ষিপ্ত ইউআরএল

২০০৮ কান চলচ্চিত্র উৎসবে ডেনিস হপার
**ডেনিস লি হপার** (ইংরেজি: Dennis Lee Hopper; ১৭ই মে ১৯৩৬ - ২৯শে মে ২০১০) ছিলেন একজন মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। অ্যাক্টরস স্টুডিওতে পড়াশুনার পর তিনি ১৯৫৪ সালে টেলিভিশনে কাজের মাধ্যমে তার পেশাদারী কর্মজীবন শুরু করেন। পরবর্তীতে তিনি জেমস ডিনের সাথে *রেবেল উইদাউট আ কজ* (১৯৫৫) ও *জায়ান্ট* (১৯৫৬) এবং *গানফাইট অ্যাট দ্য ওকে কোর‍্যাল* (১৯৫৭) চলচ্চিত্রে অভিনয় করেন। পরবর্তী এক যুগে তিনি টেলিভিশনে খ্যাতি অর্জন করেন। ১৯৬০-এর শুরু থেকে তিনি আলোকচিত্রী হিসেবে সমাদৃত হন এবং এই দশকের শেষের দিকে তিনি কয়েকটি চলচ্চিত্রে কাজ করেন।

১৯৬৯ সালে *ইজি রাইডার* চলচ্চিত্র দিয়ে হপারের চলচ্চিত্র পরিচালনায় অভিষেক হয়। তিনি, তার সহশিল্পী পিটার ফন্ডা ও টেরি সাউদার্থ এই ছবির গল্প রচনা করেন। হপার শ্রেষ্ঠ প্রথম কর্ম বিভাগে একটি কান চলচ্চিত্র উৎসব পুরস্কার লাভ করেন এবং ফন্ডা ও সাউদার্নের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৮৬ সালে তিনি *ব্লু ভেলভেট* ও *হুসিয়ার্স* চলচ্চিত্রে অভিনয় করে সমাদৃত হন। দুটি চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং *হুসিয়ার্স* চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন

## প্রারম্ভিক জীবন

হপার ১৯৩৬ সালের ১৭ই মে কানসাসের ডজ শহরে জন্মগ্রহণ করেন। তার পিতা জেমস মিলার্ড হপার (১৯১৬-১৯৮২) এবং মাতা মার্জারি মে (জন্ম: ডেভিস; ১৯১৭-২০০৭)। তিনি স্কটিশ বংশোদ্ভূত। হপারের দুই ভাই রয়েছে, তারা হলে মারভিন ও ডেভিড হপার।

## তথ্যসূত্র

## বহিঃসংযোগ

* অলমুভিতে ডেনিস হপার
* ইন্টারনেট মুভি ডেটাবেজে ডেনিস হপার  (ইংরেজি)
* টার্নার ক্লাসিক মুভিজ ডেটাবেজে ডেনিস হপার  (ইংরেজি)
# গেইল ফিশার
সংক্ষিপ্ত ইউআরএল

| গেইল ফিশার |
| --- |
| Gail Fisher |
| ফিশার এবং মার্ক স্টুয়ার্ট (মানিক্স, ১৯৭০) |
| জন্ম | (১৯৩৫-০৮-১৮)১৮ আগস্ট ১৯৩৫ অরেঞ্জ, নিউ জার্সি, মার্কিন যুক্তরাষ্ট্র |
| মৃত্যু | ২ ডিসেম্বর ২০০০(2000-12-02) (বয়স ৬৫) কালভার সিটি, ক্যালিফোর্নিয়া, মার্কিন যুক্তরাষ্ট্র |
| জাতীয়তা | মার্কিন |
| পেশা | অভিনেত্রী |
| কর্মজীবন | ১৯৫৯-১৯৯০ |
| পরিচিতির কারণ | *ম্যানিক্স* |

**গেইল ফিশার** (ইংরেজি: Gail Fisher; ১৮ আগস্ট ১৯৩৫ - ২ ডিসেম্বর ২০০০) ছিলেন একজন মার্কিন অভিনেত্রী। তিনি প্রথম কৃষ্ণাঙ্গ নারী যিনি মার্কিন টেলিভিশনে একাধিক গুরুত্বপূর্ণ ভূমিকায় অভিনয় করেছেন। তিনি ১৯৬৮ থেকে ১৯৭৫ সাল পর্যন্ত গোয়েন্দাধর্মী টেলিভিশন ধারাবাহিক *ম্যানিক্স*-এ পেগি ফেয়ার চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ পার্শ্ব অভিনেত্রী (১৯৭০) এবং নাট্যধর্মী ধারাবাহিকে শ্রেষ্ঠ অভিনেত্রী (১৯৭২) বিভাগে দুটি গোল্ডেন গ্লোব পুরস্কার এবং নাট্যধর্মী ধারাবাহিকে সেরা পার্শ্ব অভিনেত্রী বিভাগে একটি এমি পুরস্কার লাভ করেন। তিনি এই দুটি পুরস্কার জয়ী প্রথম কৃষ্ণাঙ্গ নারী। এছাড়া তিনি ১৯৬৯ সালে এনএএসিপি পুরস্কার লাভ করেন।

## প্রারম্ভিক জীবন

ফিশার ১৯৩৫ সালের ১৮ই আগস্ট নিউ জার্সির অরেঞ্জ শহরে জন্মগ্রহণ করেন। পাঁচ ভাইবোনের মধ্যে তিনি সর্বকনিষ্ঠ। তার যখন দুই বছর বয়স, তখন তার পিতা মারা যান। তার মাতা ওনা ফিশার তাকে লালনপালন করেন। ওনা নিউ জার্সির এডিসন শহরের নিকটবর্তী পটার্স ক্রসিংয়ে নিজ বাড়িতেই চুল-বিন্যাসের ব্যবসায় করতেন। গেইল নিউ জার্সির মেটুচেনের মেটুচেন হাই স্কুলে পড়াশোনা করেন। কিশোর বয়সে তিনি চিয়ারলিডার ছিলেন এবং কয়েকটি সুন্দরী প্রতিযোগিতায় অংশগ্রহণ করেন। তিনি মিস ট্রানজিট, মিস ব্ল্যাক নিউ জার্সি এবং মিস প্রেস ফটোগ্রাফার খেতাব অর্জন করেন।

## মৃত্যু

ফিশার ২০০০ সালের ২রা ডিসেম্বর ৬৫ বছর বয়সে লস অ্যাঞ্জেলেসে বৃক্কের অকার্যকারীতায় মৃত্যুবরণ করেন। ১২ ঘণ্টার পর তার ভাই ক্লিফটন হৃদক্রিয়া বন্ধ হয়ে মৃত্যুবরণ করেন।

## পুরস্কার ও মনোনয়ন

| পুরস্কার | বছর | পুরস্কারের বিভাগ | মনোনীত চলচ্চিত্র | ফলাফল |
| --- | --- | --- | --- | --- |
| **গোল্ডেন গ্লোব পুরস্কার** | ১৯৭১ | সেরা পার্শ্ব অভিনেত্রী - টেলিভিশন | *ম্যানিক্স* | বিজয়ী |
| ১৯৭২ | মনোনীত |
| ১৯৭৩ | সেরা অভিনেত্রী - নাট্য টিভি ধারাবাহিক | বিজয়ী |
| ১৯৭৪ | সেরা পার্শ্ব অভিনেত্রী - টেলিভিশন | মনোনীত |
| **প্রাইমটাইম এমি পুরস্কার** | ১৯৭০ | নাট্যধর্মী ধারাবাহিকে সেরা পার্শ্ব অভিনেত্রী | *ম্যানিক্স* | বিজয়ী |
| ১৯৭১ | মনোনীত |
| ১৯৭২ | মনোনীত |
| ১৯৭৩ | মনোনীত |

## টীকা

## তথ্যসূত্র

### উৎস

* ওটফিনো‌স্কি, স্টিভেন (২০০৪)। *African Americans in the Performing Arts (A to Z of African Americans)* (ইংরেজি ভাষায়)। নিউ ইয়র্ক সিটি: Infobase Publishing। পৃ. ৬৮–৬৯। আইএসবিএন ৯৭৮১৪৩৮১০৭৭৬৯। সংগ্রহের তারিখ ১৩ জুন ২০১৭।

## বহিঃসংযোগ

* ইন্টারনেট মুভি ডেটাবেজে গেইল ফিশার  (ইংরেজি)

[[বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজ�]]
# স্টেট ইউনিভার্সিটি অব নিউ ইয়র্ক প্রেস

SUNY প্রেস| SUNY প্রেস-এর লোগো |
| মালিক প্রতিষ্ঠান | স্টেট ইউনিভার্সিটি অফ নিউ ইয়র্ক সিস্টেম |
| প্রতিষ্ঠাকাল | ১৯৬৬ (1966) |
| দেশ | মার্কিন যুক্তরাষ্ট্র |
| সদরদপ্তর | অলবানি, নিউ ইয়র্ক |
| প্রকাশনা | বই |
| ওয়েবসাইট | sunypress.edu |

**স্টেট ইউনিভার্সিটি অফ নিউ ইয়র্ক প্রেস** (সাধারণভাবে **SUNY প্রেস** নামে পরিচিত) একটি বিশ্ববিদ্যালয় প্রেস, যা স্টেট ইউনিভার্সিটি অফ নিউ ইয়র্ক (State University of New York) ব্যবস্থার অন্তর্গত। প্রেসটি ১৯৬৬ সালে প্রতিষ্ঠিত হয় এবং এটি অলবানি, নিউ ইয়র্কে অবস্থিত। SUNY প্রেস বিভিন্ন ক্ষেত্রে গবেষণাভিত্তিক বই প্রকাশ করে থাকে।

SUNY প্রেস একাধিক প্রিন্ট-অন-ডিমান্ড এবং ডিজিটাল পরিবেশকের সঙ্গে চুক্তিবদ্ধ, যেমন: ইনগ্রাম (Ingram), ইন্টিগ্রেটেড বুকস ইন্টারন্যাশনাল (Integrated Books International), ইবিএসসিও ইনফরমেশন সার্ভিসেস (EBSCO), প্রোকোয়েস্ট (ProQuest), প্রজেক্ট মিউজ (Project MUSE), ফিলোসফি ডকুমেন্টেশন সেন্টার (Philosophy Documentation Center), গুগল এবং অ্যামাজন (Amazon)। SUNY প্রেসের প্রকাশিত বইয়ের প্রায় ৮০ শতাংশই SUNY ব্যবস্থার বা অন্যান্য বিশ্ববিদ্যালয়ের অধ্যাপকদের গবেষণামূলক কাজ। বাকি ২০ শতাংশ বই সাধারণ পাঠকের জন্য প্রকাশিত হয়।

এই প্রেস বিশ্ববিদ্যালয় প্রেস সংস্থার (Association of University Presses) সদস্য।

## তথ্যসূত্র
# মনরো নীতি
সংক্ষিপ্ত ইউআরএল

যুক্তরাষ্ট্রের প্রেসিডেন্ট জেমস মনরোস্বরাষ্ট্রসচিব জন কুইন্সি অ্যাডামস, মনরো নীতির রচয়িতা
**মনরো নীতি** ২ ডিসেম্বর, ১৮২৩ সালে মার্কিন যুক্তরাষ্ট্র কর্তৃক ঘোষিত একটি বিশেষ পররাষ্ট্র নীতি। এ নীতি অনুসারে সমগ্র আমেরিকার (উত্তর ও দক্ষিণ উভয় আমেরিকায়) যে কোন বিষয়ে ইউরোপের কোন দেশের যেকোন ধরনের হস্তক্ষেপ বা কলোনি স্থাপন প্রক্রিয়া মার্কিন যুক্তরাষ্ট্রের নিকট অবৈধ হস্তক্ষেপ বলে বিবেচিত হবে এবং এ ধরনের হস্তক্ষেপের বিরুদ্ধে দেশটি ব্যবস্থা গ্রহণ করবে। একইভাবে যুক্তরাষ্ট্রও ইউরোপের দেশসমূহের কোন বিষয়ে বা তাদের কলোনিসমূহ সংক্রান্ত কোন হস্তক্ষেপ থেকে বিরত থাকবে। এমন এক সময়ে নীতিটি ঘোষিত হয়েছিল যখন কিউবা ও পুয়ের্তো রিকো বাদে সমগ্র দক্ষিণ আমেরিকার বিভিন্ন কলোনি স্প্যানিশ সাম্রাজ্য ও পর্তুগীজ সাম্রাজ্য থেকে বিচ্ছিন্ন হয়ে স্বাধীনতা লাভ করেছে। এ নীতির মাধ্যমে যুক্তরাষ্ট্র যুক্তরাজ্যের সহায়তায় আমেরিকাকে বহির্বিশ্বের হস্তক্ষেপ থেকে দূরে রাখতে এবং সেখানে তার একক কর্তৃত্ব বজায় রাখতে সচেষ্ট হয়েছিল। যুক্তরাষ্ট্রের প্রেসিডেন্ট জেমস মনরো এ নীতিটি ঘোষণা করেন বলে তার নামানুসারে এর নামকরণ হয়েছে মনরো নীতি।

## তথ্যসূত্র

## বহিঃসংযোগ

* Monroe Doctrine and related resources at the Library of Congress.
* Selected text from Monroe's December 2, 1823 speech.
* Adios, Monroe Doctrine: When the Yanquis Go Home by Jorge G. Castañeda, *The New Republic*, December 28, 2009.
* as illustrated in a 1904 cartoon.
# গুটিবসন্ত
সংক্ষিপ্ত ইউআরএল

| গুটিবসন্ত |
| --- |
|  |
| বিশেষত্ব | সংক্রামক রোগবিজ্ঞান  |

| *Variola virus (Smallpox)* |
| --- |
| সংরক্ষণ অবস্থা |
| বিলুপ্ত  (confirmed December 1979; see text) |
| ভাইরাসের শ্রেণীবিন্যাস |
| গ্রুপ: | ১ম গ্রুপ (dsDNA) |
| বর্গ: | *Unassigned* |
| পরিবার: | *Poxviridae* |
| উপপরিবার: | *Chordopoxvirinae* |
| গণ: | *Orthopoxvirus* |
| আদর্শ প্রজাতি |
| *Vaccinia virus*  |
| Species |
| Variola virus |

**গুটিবসন্ত** (ইংরেজি: smallpox) মানবদেহের একটি ছোয়াচে রোগের নাম - এটি শুধু মানুষেরই হয়ে থাকে। ভ্যারিওলা মেজর বা ভ্যারিওলা মাইনর নামের দুই প্রজাতির ভাইরাসের যেকোন একটির সংক্রমনে এই রোগ হয়।
সর্বশেষ প্রাকৃতিকভাবে ঘটে যাওয়া কেসটি ১৯৭৭ সালের অক্টোবরে ধরা পড়ে এবং বিশ্ব স্বাস্থ্য সংস্থা (ডাব্লুএইচও) ১৯৮০ সালে এই রোগ নির্মূল করার সার্টিফিকেট দেয়।

## আরও পড়ুন

* Fenner, Frank (১৯৮৮)। *Smallpox and Its Eradication (History of International Public Health, No. 6)* (পিডিএফ)। Geneva: World Health Organization। আইএসবিএন ৯২-৪-১৫৬১১০-৬। ১৯ ফেব্রুয়ারি ২০১৫ তারিখে মূল থেকে (PDF) আর্কাইভকৃত। সংগ্রহের তারিখ ২৪ জুলাই ২০১০।
* McNeill, William Hardy (১৯৭৭)। *Plagues and peoples*। Oxford: Basil Blackwell। আইএসবিএন ০-৩৮৫-১২১২২-৯।
* Preston, Richard (২০০২)। *The Demon in the Freezer: A True Story*। New York: Random House। আইএসবিএন ০-৩৭৫-৫০৮৫৬-২। (Excerpt available at
* Mack T (২০০৩)। "A different view of smallpox and vaccination"। *N. Engl. J. Med.*। **৩৪৮** (5): ৪৬০–৩। ডিওআই:10.1056/NEJMsb022994। পিএমআইডি 12496354। ২২ এপ্রিল ২০০৯ তারিখে মূল থেকে আর্কাইভকৃত। সংগ্রহের তারিখ ২৪ জুলাই ২০১০।
* Tucker, Jonathan B. (২০০১)। *Scourge: The Once and Future Threat of Smallpox*। New York: Grove Press। আইএসবিএন ০-৮০২১-৩৯৩৯-৬।
* Lord Wharncliffe and W. Moy Thomas, editors. *The Letters and Works of Lady Mary Wortley Montagu, vol. 1,* London: Henry G. Bohn, 1861.

## তথ্যসূত্র

## বহিঃসংযোগ

* Agent Fact Sheet: Smallpox, Center for Biosecurity
* Photographs of eye damage due to smallpox
* Smallpox Images and Diagnosis Synopsis  ওয়েব্যাক মেশিনে আর্কাইভকৃত ২৯ জুলাই ২০০৮ তারিখে
* Variola Virus Genomes database search results from the Poxvirus Bioinformatics Resource Center
# আ ভিন্ডিকেশন অব দ্য রাইটস অব উইমেন
সংক্ষিপ্ত ইউআরএল

*রাইটস অফ উইমেন* এর প্রথম আমেরিকান সংস্করণের শিরোনাম পৃষ্ঠা
আ ভিন্ডিকেশন অফ দ্য রাইটস অফ উইমেন: উইথ স্ট্রিকচারস অন পলিটিকাল অ্যান্ড মোরাল সাবজেক্টস (১৭৯২), ১৮ শতকের ব্রিটিশ নারীবাদী লেখিকা মেরি ওলস্টোনক্র্যাফ্‌ট রচিত নারীবাদী দর্শনের প্রথম পর্যায়ের গুরুত্বপূর্ণ একটি রচনাকর্ম। এই বইয়ে ওলস্টোনক্র্যাফ্‌ট ১৮ শতকের শিক্ষা ও রাজনৈতিক তাত্ত্বিকগন, যারা নারী শিক্ষার মতো গুরুত্বপূর্ণ বিষয়ে উদাসীন এবং অনীহা প্রকাশ করেছিলেন তাদের সমুচিত জবাব দিয়েছেন। তিনি সমাজে নারীর অবস্থান উন্নয়নের জন্য নারী শিক্ষার প্রয়োজনীয়তার পক্ষে যুক্তি উপস্থাপন করেন, নারীর অবদানের কথা উল্লেখ করে জানান নারীরাই সন্তানের শিক্ষার গুরু দায়িত্ব পালন করেন, এছাড়াও শুধুমাত্র স্বামীদের "স্ত্রী" নয় বস্তুতঃ "সঙ্গি" হয়ে ওঠার জন্য নারী শিক্ষার কোন বিকল্প নেই। নারীকে কেবলমাত্র সমাজের সৌন্দর্যবর্ধক অলংকার বা বিবাহপ্রথার বাণিজ্য পণ্য হিসেবে নয় বরং পুরুষের মতো সব ধরনের মৌলিক অধিকার পাওয়ার যোগ্য হিসেবে দাবি করেছেন ওলস্টোনক্র্যাফ্‌ট।

## বহিঃসংযোগ

* 1796 edition of *Rights of Woman* from Google Books
* *Rights of Woman* at Project Gutenberg
* A version of the *Vindication*, slightly modified for easier reading
* Free online audiobook from LibriVox
* Mary Wollstonecraft: A 'Speculative and Dissenting Spirit' by Janet Todd at www.bbc.co.uk
* A Vindication of the Rights of Woman: with Strictures on Political and Moral Subjects From the Collections at the Library of Congress
# জাতীয় নারী ভোটাধিকার সমিতি

জাতীয় নারী ভোটাধিকার সমিতি|  |
| উত্তরসূরী | জাতীয় মার্কিন নারী ভোটাধিকার সমিতি (এনডব্লিউএসএ) |
| গঠিত | ১৮৬৯ |
| বিলীন হয়েছে | ১৮৯০ |
| মূল ব্যক্তিত্ব | সুসান বি. অ্যান্টনি, এলিজাবেথ ক্যাডি স্ট্যান্টন |

**জাতীয় নারী ভোটাধিকার সমিতি** (**এনডব্লিউএসএ** ) মার্কিন যুক্তরাষ্ট্রে মহিলাদের ভোটাধিকারের জন্য কাজ করার জন্য ১৮৬৯ সালের ১৫ মে গঠিত হয়েছিল। এর প্রধান নেতারা ছিলেন সুসান বি. অ্যান্টনি ও এলিজাবেথ ক্যাডি স্ট্যানটন। মার্কিন সংবিধানের প্রস্তাবিত পঞ্চদশ সংশোধনীতে নারী অধিকার আন্দোলন বিভক্ত হওয়ার পর এটি তৈরি করা হয়েছিল, যা কার্যকরভাবে কালো পুরুষদের ভোটাধিকারকে প্রসারিত করবে। আন্দোলনের একটি শাখা সংশোধনীকে সমর্থন করেছিল এবং অন্যটি যে শাখাটি এনডব্লিউএসএ গঠন করেছিল, তারা এর বিরোধিতা করেছিল, জোর দিয়েছিল যে একই সময়ে সমস্ত নারী এবং সমস্ত আফ্রিকান আমেরিকানদের ভোটাধিকার প্রসারিত করা উচিত।

এনডব্লিউএসএ প্রাথমিকভাবে ফেডারেল পর্যায়ে নারীদের ভোটের অধিকারের প্রচারে কাজ করেছিল। ১৮৭০-এর দশকের গোড়ার দিকে এটি মহিলাদের ভোট দেওয়ার চেষ্টা করতে ও বাধা দিলে মামলা দায়ের করতে উৎসাহিত করেছিল এবং যুক্তি দিয়েছিল যে সংবিধান সমস্ত নাগরিকের জন্য সমান সুরক্ষার নিশ্চয়তার মাধ্যমে নারীদেরকে অন্তর্নিহিতভাবে ভোটাধিকার দিয়েছে। অনেক নারী ভোট দেওয়ার চেষ্টা করেছিলেন, বিশেষত সুসান বি. অ্যান্টনি, যিনি গ্রেফতার হন ও ব্যাপকভাবে প্রচারিত বিচারে দোষী সাব্যস্ত হন। সুপ্রিম কোর্টের রায়ের পর যে সংবিধানে নারীদের ভোটাধিকার দেওয়া হয়নি, এনডব্লিউএসএ স্পষ্টভাবে সেই সংশোধনীর জন্য কাজ করেছিল।

## পটভূমি

১৮০০-এর দশকের মাঝামাঝি সময়ে মার্কিন যুক্তরাষ্ট্রে মহিলাদের ভোটাধিকার একটি উল্লেখযোগ্য সমস্যা হিসাবে আবির্ভূত হয়েছিল। একটি গুরুত্বপূর্ণ ঘটনা ছিল প্রথম নারী অধিকার কনভেনশন, ১৮৪৮ সালে সেনেকা ফলস কনভেনশন, যা এলিজাবেথ ক্যাডি স্ট্যান্টন দ্বারা শুরু হয়েছিল।

## তথ্যসূত্র
# মার্কিন নারী ভোটাধিকার সমিতি

মার্কিন মহিলা ভোটাধিকার সমিতি| উত্তরসূরী | জাতীয় মার্কিন মহিলা ভোটাধিকার সমিতি (নাওসা) |
| গঠিত | ১৮৬৯ |
| বিলীন হয়েছে | ১৮৯০ |
| মূল ব্যক্তিত্ব | লুসি স্টোন, ফ্রান্সেস এলেন ওয়াটকিন্স হার্পার, হেনরি ব্রাউন ব্ল্যাকওয়েল, জুলিয়া ওয়ার্ড হাও, মেরি লিভারমোর, জোসেফাইন রাফিন, হেনরি ওয়ার্ড বিচার |

**মার্কিন নারী ভোটাধিকার সমিতি (আওসা)** হল একটি একক-ইস্যু জাতীয় সংস্থা যা ১৮৬৯ সালে মার্কিন যুক্তরাষ্ট্রে মহিলাদের ভোটাধিকারের জন্য কাজ করার জন্য গঠিত হয়েছিল। আওসা মার্কিন যুক্তরাষ্ট্রে মহিলাদের ভোটাধিকার প্রদান বা প্রসারিত করার জন্য আইন প্রণয়নের জন্য অঙ্গরাজ্য সরকারগুলিকে তদবির করেছিল। লুসি স্টোন, এর সবচেয়ে বিশিষ্ট নেতা ১৮৭০ সালে *ওমেন'স জার্নাল* নামে একটি সংবাদপত্র প্রকাশ শুরু করেছিলেন। এটিকে আওসা-এর কণ্ঠস্বর হিসাবে পরিকল্পনা করা হয়েছিল এবং শেষ পর্যন্ত এটি সামগ্রিকভাবে নারী আন্দোলনের কণ্ঠস্বর হয়ে ওঠে।

১৮৯০ সালে, আওসা একটি প্রতিদ্বন্দ্বী সংগঠন জাতীয় নারী ভোটাধিকার সমিতি (এনডব্লিউএসএ) এর সাথে একীভূত হয়। জাতীয় মার্কিন নারী ভোটাধিকার সমিতি নামে নতুন সংগঠনটির শুরুতে নেতৃত্বে ছিলেন সুসান বি. অ্যান্টনি এবং এলিজাবেথ ক্যাডি স্ট্যান্টন, যারা এনডব্লিউএসএ-এর নেতা ছিলেন।

## উৎপত্তি

গৃহযুদ্ধের পরে ১৮৬৬ সালে, বিলোপ ও ভোটাধিকার আন্দোলনের নেতারা জাতি বা লিঙ্গ নির্বিশেষে নাগরিকদের ভোট দেওয়ার অধিকারের পক্ষে সমর্থন করার জন্য আমেরিকান ইক্যুয়াল রাইটস অ্যাসোসিয়েশন (অ্যারা) প্রতিষ্ঠা করেন। গোষ্ঠীর সদস্যদের মধ্যে বিভাজন, যা শুরু থেকেই বিদ্যমান ছিল, মার্কিন যুক্তরাষ্ট্রের সংবিধানের দুটি সংশোধনী অনুমোদনের জন্য সংগ্রামের সময় স্পষ্ট হয়ে ওঠে। প্রস্তাবিত চতুর্দশ সংশোধনী যা জাতি, বর্ণ, ধর্ম, বা দাসত্বের পূর্ববর্তী শর্ত নির্বিশেষে সকল নাগরিকের জন্য আইনের সমান সুরক্ষার নিশ্চয়তা দেয় এবং প্রথমবারের জন্য সংবিধানে "পুরুষ" শব্দটি যুক্ত করে। প্রস্তাবিত পঞ্চদশ সংশোধনী আফ্রিকান মার্কিন পুরুষদের ভোটাধিকার প্রসারিত করেছিল, তবে মহিলাদের জন্য নয়। ১৮৬৯ সালের মে মাসে এর বিতর্কিত কনভেনশনের পরে অ্যারা কার্যকরভাবে বিলুপ্ত হয়ে যায়।

## তথ্যসূত্র
# জিন হারশল্ট

| জিন হারশল্ট |
| --- |
| Jean Hersholt |
|  |
| জন্ম | জঁ পিয়ের কাল বিউরন  (1886-07-12) ১২ জুলাই ১৮৮৬ কোপেনহেগেন, ডেনমার্ক |
| মৃত্যু | ২ জুন ১৯৫৬(1956-06-02) (বয়স ৬৯) হলিউড, ক্যালিফোর্নিয়া, মার্কিন যুক্তরাষ্ট্র |
| মৃত্যুর কারণ | ক্যান্সার |
| সমাধি | ফরেস্ট লন মেমোরিয়াল পার্ক, গ্লেনডেল, ক্যালিফোর্নিয়া |
| জাতীয়তা | ডেনীয় |
| অন্যান্য নাম | জঁ পিয়ের হেয়ার্সহাল্ট জঁ বিউরন হেয়ার্সহাল্ট |
| পেশা | অভিনেতা, পরিচালক |
| কর্মজীবন | ১৯০৬-১৯৫৫ |
| দাম্পত্য সঙ্গী | ভিয়া হারশল্ট (বি. ১৯১৪; মৃ. ১৯৫৬) |
| সন্তান | ২ |
| পিতা-মাতা | হেনরি হেয়ার্সহাল্ট (পিতা) ক্লেয়ার হেয়ার্সহাল্ট (মাতা) |
| পুরস্কার | একাডেমি সম্মানসূচক পুরস্কার সেসিল বি. ডামিল পুরস্কার |

**জিন হারশল্ট** (ইংরেজি: Jean Hersholt নামে পরিচিত **জঁ পিয়ের কাল বিউরন** (ডেনীয়: *Jean Pierre Carl Büron*; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি *ডক্টর ক্রিশ্চিয়ান* (১৯৩৭-১৯৫৪) বেতার ধারাবাহিক এবং *হেইডি* (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন।

হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে।

## টীকা

## তথ্যসূত্র

## বহিঃসংযোগ

* ইন্টারনেট মুভি ডেটাবেজে জিন হারশল্ট  (ইংরেজি)
# আ মাইটি হার্ট (চলচ্চিত্র)
সংক্ষিপ্ত ইউআরএল

| আ মাইটি হার্ট |
| --- |
|  |
| পরিচালক | মাইকেল উইন্টারবটম |
| প্রযোজক | ব্র্যাড পিট অ্যান্ড্রিউ ইটন ডেডে গ্রেডনার |
| রচয়িতা | মারিয়ান পার্ল (আত্মজীবনী) সারা ক্রিচটন (গল্প) জন অরলভ (চলচ্চিত্ররূপ) |
| শ্রেষ্ঠাংশে | অ্যাঞ্জেলিনা জোলি ড্যান ফাটারম্যান উইল প্যাটন ইরফান খান |
| সুরকার | হ্যারি এসকট মলি নাইম্যান |
| চিত্রগ্রাহক | মার্সেল জিসকাইন্ড |
| সম্পাদক | পিটার ক্রিস্টালিস |
| পরিবেশক | প্যারামাউন্ট ভ্যানটেজ |
| মুক্তি | ২২ জুন, ২০০৭ |
| স্থিতিকাল | ১০৮ মিনিট |
| দেশ | যুক্তরাষ্ট্র |
| ভাষা | ইংরেজি  |
| নির্মাণব্যয় | ১১২ কোটি টাকা |

আ মাইটি হার্ট (ইংরেজি: A Mighty Heart), ২০০৭ সালে মুক্তিপ্রাপ্ত একটি জীবনীমূলক চলচ্চিত্র। মাইকেল উইন্টারবটম পরিচালিত এই ছবিটি মারিয়ানা পার্লের আত্মজীবনী *আ মাইটি হার্ট*-এর ওপর ভিত্তি করে। যদিও চলচ্চিত্রটি ব্যবসায়িকভাবে সফলতা অর্জনে ব্যর্থ, তবুও এটি সমালোচক, ও বোদ্ধা দর্শকদের দ্বারা প্রশংসিত হয়।

২২ জুন, ২০০৭-এ এটি সমগ্র উত্তর আমেরিকায় মুক্তি পায়।

## কাহিনীসংক্ষেপ

*আ মাইটি হার্ট* হচ্ছে ২০০২ সালে ড্যানিয়েল পার্ল নামক একজন *ওয়াল স্ট্রিট জার্নাল* প্রতিবেদকের অপহরণ কাহিনী।

ওমর শেখের সমর্থকরা করাচিতে পার্লকে অপহরণ করে। ওমর শেখ অপহরণের দায়িত্ব স্বীকার করে, এবং পরবর্তীকালে তাকে গ্রেপ্তার ও বিচারের মুখোমুখি করা হয়। কারণ হিসেবে দেখানো হয় পার্লকে ২০০২ সালে অপহরণ করার ঘটনা। চলচ্চিত্রে উল্লেখযোগ্যতার সাথে যে বিষয়টি উপস্থাপন করা হয়, তা হচ্ছে পার্লকে উদ্ধার ও আসল অপরাধীদের বিচারের মুখোমুখি করতে যুক্তরাষ্ট্রের স্টেট ডিপার্টমেন্ট অফ জাস্টিস, ও ডিপ্লোমেটিক সিকিউরিটি সার্ভিসের তৎপরতা।

## নির্মাণ

*আ মাইটি হার্ট*-এর বেশিরভাগ কাজ হয় ভারতে, এবং কিছু অংশের কাজ হয় ফ্রান্স ও পাকিস্তানে। কাজের সময়সূচি ছিলো ২০০৬-এর গ্রীষ্মকালের পুরোভাগ জুড়ে। প্রায় সকল দৃশ্য যেখানে পাকিস্তানকে উপস্থাপন করা হয়েছে, তা মূলত ধারণা করা হয়েছে ভারতের পুনেতে। পাকিস্তানে চলচ্চিত্র ধারণ করা হয় নি, কারণ অব্যাহত সন্ত্রাষী কর্মকাণ্ডের জন্য পাকিস্তান ছিলো কাজের জন্য হুমকিস্বরূপ।

## তথ্যসূত্র

## বহিঃসংযোগ

* আ মাইটি হার্ট
* ইন্টারনেট মুভি ডেটাবেজে *আ মাইটি হার্ট*   (ইংরেজি)
* *আ মাইটি হার্ট* রটেন টম্যাটোস-এ
* মেটাক্রিটিকে *আ মাইটি হার্ট* (ইংরেজি)
* বক্স অফিস মোজোতে *আ মাইটি হার্ট* (ইংরেজি)
* অলমুভিতে *আ মাইটি হার্ট* (ইংরেজি)
# মিস্টার চার্লি

মিস্টার চার্লি হল একটি নিন্দনীয় অভিব্যক্তি যা পূর্বে আফ্রিকান-মার্কিন সম্প্রদায়ের মধ্যে একজন শ্বেতাঙ্গ ব্যক্তিকে বোঝাতে ব্যবহৃত হত। মাঝে মাঝে, এটি একজন কৃষ্ণাঙ্গকে বোঝায় যিনি অহংকারী এবং "অভিনয় সাদা" হিসাবে বিবেচিত। শব্দটি কখনও কখনও *মি. চার্লি*, *মিস্টার চার্লে* বা অন্যান্য বৈচিত্র হিসাবে লেখা হয়। অভিব্যক্তিটি ২১ শতকের তরুণ আফ্রিকান-মার্কিনদের দ্বারা খুব কমই ব্যবহৃত হয়।

অভিব্যক্তিটি ১৯ শতকে ব্যবহৃত হত বেশি, অনেকটা মহিলা সমতুল্য, মিস অ্যান। মিস অ্যান ছিল দাসদের মধ্যে ব্যবহৃত একটি অভিব্যক্তি যা বাড়ির মহিলা, সাধারণত ক্রীতদাস মালিকের স্ত্রী এবং অন্য যেকোন শ্বেতাঙ্গ মহিলা যা দাসদের পরিবেশন করতে হয়। মিস্টার চার্লি ছিলেন ক্রীতদাস মালিক, বা অন্য কোন শ্বেতাঙ্গ ব্যক্তি ক্রীতদাসদের শোষণ, বা প্রতি অনুগ্রহশীল।

## এছাড়াও দেখুন

* হাউস নিগ্রো
* মিস অ্যান
* আঙ্কেল টম
* দ্য ম্যান

## তথ্যসূত্র

টেমপ্লেট:African American caricatures and stereotypes